Teisipäeval, 24. mail toimub Kesk-Balti Interreg IV A programmi 2007-2013 raames nõupidamine Helsingis. Lähem info ja seminari kava:  http://www.centralbaltic.eu/news-events/event-calendar/19-information-events/480-financial-seminar-helsinkifinland. Lisainfo: Indrek Jakobson, Erametsakeskuse projektijuht, indrek.jakobson [-at-] eramets.ee, 524 4844.    Teisipäeval, 24. mail kella 15-16 toimub Keskkonnaameti ja Aiasõber OÜ koostöös Tüki küla Rohelises auditooriumis looduharidusliku õppevahendi "50 tavalisemat pargipuud ja -põõsast" esitlus koos praktilise tegevusega. Üritusele on oodatud loodusainete õpetajad ja pargihuvilised. Riietuda ilmale vastavalt. Vajalik on eelregistreerimine. Lisainfo: Inge Kiisler, Keskkonnaameti Devepark projekti spetsialist-projekti koordinaator, 5819 3762, inge.kiisler [-at-] keskkonnaamet.ee.  Kolmapäeval, 25. mail kell 15 toimub Erametsakeskuses Life+ FFPE projekti komitee kohtumine. Osalema on kutsutud SA Erametsakeskus, Päästeamet, Keskkonnaministeerium, Eesti Erametsaliit, Eesti Metsaselts ja Eesti Metsaüliõpilaste Selts. Antakse hinnang projekti kulgemisele ja tulevikuplaanidele. Lisainfo: Pille Aasamets, Erametsakeskuse projektispetsialist, pille.aasamets [-at-] eramets.ee, 683 6066.